

Οίςΐυΐί^ϊιςηθϋ 6γ 
νΑΚνΑΡΑΖΑΟΗΛ 
ϋβΙβ: 2018.05.2*59:11:48 
ΕΕ5Τ 
Ρθ35θπ: 5ί8ΠΒα ΡϋΡ 
(βΓϊΐΒβίΙΰβύ) | 

ΙοοΒίΐοη: Αϋτβ|5, ΕΙΙίπϊΚο 
Τγρο9Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20501 


24 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1880 


ΑΠΟΦΑΣΕΙΣ 

Αριθμ. αττόφ. 369/2018 

Κατευθύνσεις για την κατάρτιση των Κανονισμών 
των Αγορών Ηλεκτρικής Ενέργειας που προβλέ- 
πονται στον ν. 4425/2016, ως ισχύει. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση την 26η Απριλίου 2018) 

Λαμβάνοντας υπόψη: 

1. Τις διατάξεις των άρθρων 73 έως και 99 του 
ν. 4512/2018 «Ρυθμίσεις για την εφαρμογή των Διαρθρω¬ 
τικών Μεταρρυθμίσεων του Προγράμματος Οικονομικής 
Προσαρμογής και άλλες διατάξεις» (ΦΕΚ Α' 5/17.1.2018). 

2. Τις διατάξεις του Κεφαλαίου Γ' «Διατάξεις Αρμοδι¬ 
ότητας Υπουργείου Περιβάλλοντος και Ενέργειας» του 
ν. 4425/2016 «Επείγουσες ρυθμίσεις των Υπουργείων 
Οικονομικών, Περιβάλλοντος και Ενέργειας, Υποδο¬ 
μών, Μεταφορών και Δικτύων και Εργασίας, Κοινωνικής 
Ασφάλισης και Κοινωνικής Αλληλεγγύης, για την εφαρ¬ 
μογή της συμφωνίας δημοσιονομικών στόχων και διαρ¬ 
θρωτικών μεταρρυθμίσεων και άλλες διατάξεις» (ΦΕΚ 
Α' 185/30.9.2016), όπως ισχύει και ιδίως την εξουσιοδο- 
τική διάταξη της παρ. 2 του άρθρου 6 του νόμου αυτού. 

3. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179/22.8.2011), 
όπως ισχύει, καθώς και τις κατ' εξουσιοδότηση του νόμου 
αυτού εκδοθείσες κανονιστικές πράξεις. 

4. Τις διατάξεις του ν. 4414/2016 «Νέο καθεστώς στήρι¬ 
ξης των σταθμών παραγωγής ηλεκτρικής ενέργειας από 
Ανανεώσιμες Πηγές Ενέργειας και Συμπαραγωγή Ηλε¬ 
κτρισμού και θερμότητας Υψηλής Απόδοσης - Διατάξεις 
για το νομικό και λειτουργικό διαχωρισμό των κλάδων 
προμήθειας και διανομής στην αγορά του φυσικού αερίου 
και άλλες διατάξεις» (ΦΕΚ Α' 149/9.8.2016), όπως ισχύει. 

5. Τις διατάξεις του ν. 2773/1999 «Απελευθέρωση της 
αγοράς ηλεκτρικής ενέργειας» (ΦΕΚ Α' 286/22.12.1999), 
όπως ισχύει. 

6. Τις διατάξεις του ν. 4389/2016 «Επείγουσες διατά¬ 
ξεις για την εφαρμογή της συμφωνίας δημοσιονομικών 
στόχων και διαρθρωτικών μεταρρυθμίσεων και άλλες 
διατάξεις» (ΦΕΚ Α' 94/27.5.2016), ως ισχύει. 

7. Τον Κανονισμό (ΕΕ) αριθμ. 1227/2011 του Ευρωπαϊ¬ 
κού Κοινοβουλίου και του Συμβουλίου της 25ης Οκτωβρί¬ 


ου 2011 για την ακεραιότητα και τη διαφάνεια στη χον¬ 
δρική αγορά ενέργειας (ΕΕί 326 της 8.12.2011 σελ. 1 επ.). 

8. Τον Κανονισμό (ΕΚ) αριθμ. 714/2009 του Ευρωπαϊ¬ 
κού Κοινοβουλίου και του Συμβουλίου της 13ης Ιουλίου 
2009 σχετικά με τους όρους πρόσβασης στο δίκτυο για 
τις διασυνοριακές ανταλλαγές ηλεκτρικής ενέργειας και 
την κατάργηση του Κανονισμού (ΕΚ) αριθμ. 1228/2003 
(ΕΕί 211 της 14.8.2009 σελ. 15). 

9. Τον Κανονισμό (ΕΕ) 2015/1222 της Επιτροπής της 
24ης Ιουλίου 2015 σχετικά με τον καθορισμό κατευθυ¬ 
ντήριων γραμμών για την κατανομή της δυναμικότητας 
και τη διαχείριση της συμφόρησης (ΕΕ1197 της 25.7.2015, 
σελ. 24 επ.). 

10. Τον Κανονισμό (ΕΕ) 2016/1719 της Επιτροπής της 
26ης Σεπτεμβρίου 2016 σχετικά με τον καθορισμό κατευ¬ 
θυντήριας γραμμής για τη μελλοντική κατανομή δυναμι¬ 
κότητας (ΕΕί 259 της 27.9.2016 σελ. 42 επ.). 

11. Τον Κανονισμό (ΕΕ) 2017/2195 της Επιτροπής της 
23ης Νοεμβρίου 2017 σχετικά με τον καθορισμό κατευ¬ 
θυντήριας γραμμής για την εξισορρόπηση ηλεκτρικής 
ενέργειας (ΕΕί 312 της 28.11.2017 σελ. 6 επ.). 

12. Τις διατάξεις του ν. 4514/2018 «Αγορές χρημα¬ 
τοπιστωτικών μέσων και άλλες διατάξεις», (ΦΕΚ Α' 14/ 
30.1.2018), ο οποίος ενσωμάτωσε στην ελληνική νομοθε¬ 
σία την Οδηγία 2014/65/ΕΕ του Ευρωπαϊκού Κοινοβου¬ 
λίου και του Συμβουλίου της 15ης Μάίου 2014 για τις 
αγορές χρηματοπιστωτικών μέσων (ΕΕ ί 173/12.6.2014), 
όπως τροποποιήθηκε με την Οδηγία 2016/1034/ΕΕ του 
Ευρωπαϊκού Κοινοβουλίου και του Συμβουλίου της 23ης 
Ιουνίου 2016 (ΕΕ ίΐ 75/30.6.2016), λαμβάνοντας υπόψη 
την κατ'εξουσιοδότηση Οδηγία (ΕΕ) 2017/593 της Επι¬ 
τροπής της 7ης Απριλίου 2016 (ΕΕ ί 87/500, 31.3.2017). 

13. Τον Κανονισμό (ΕΕ) αριθμ. 648/2012 του Ευρωπα¬ 
ϊκού Κοινοβουλίου και του Συμβουλίου της 4ης Ιουλίου 
2012 για τα εξωχρηματιστηριακά παράγωγα, τους κεντρι¬ 
κούς αντισυμβαλλομένους και τα αρχεία καταγραφής συ¬ 
ναλλαγών (ΕΕί 201 της 27.7.2012, σελ. 1 επ.). 

14. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 104/31.1.2012) (εφεξής ο «ΚΣΗΕ»), όπως 
ισχύουν. 

15. Τις διατάξεις του Κώδικα Διαχείρισης του Ελληνι¬ 
κού Συστήματος Μεταφοράς Ηλεκτρικής Ενέργειας (ΦΕΚ 
Β' 103/31.1.2012) (εφεξής ο «ΚΔΣ»), όπως ισχύουν. 

16. Τις διατάξεις του Κώδικα Συναλλαγών Δημοπρασι¬ 
ών Προθεσμιακών Προϊόντων (ΦΕΚ Β' 3164/30.9.2016) 
(εφεξής ο «ΚΣΔΠΠΗΕ»), όπως ισχύει. 

17. Την απόφαση ΡΑΕ υπ'αριθμ. 67/2017 (ΦΕΚ Β' 774/ 
13.3.2017) «Κατευθύνσεις προς τους αρμόδιους Διαχει¬ 
ριστές για την κατάρτιση των Κωδίκων των Αγορών που 
προβλέπονται στον ν. 4425/2016 για την αναδιοργάνωση 
της Ελληνικής αγοράς ηλεκτρικής ενέργειας σε εφαρμογή 
της νομοθεσίας για την ολοκλήρωση της ενιαίας Ευρω¬ 
παϊκής αγοράς ηλεκτρικής ενέργειας». 

18. Τη Δημόσια Διαβούλευση της ΛΑΓΗΕ Α.Ε. επί των 
Κωδίκων των νέων Αγορών (Προθεσμιακής, Επόμενης 
Ημέρας και Ενδοημερήσιας) στα πλαίσια του ν. 4425/2016 
με θέμα «Δημόσια Διαβούλευση Κωδίκων Νέων Αγορών 
(Προθεσμιακής, Επόμενης Ημέρας και Ενδοημερήσιας)», 
η οποία έλαβε χώρα από 18.12.2017 έως 22.1.2018. 1 

19. Τη Δημόσια Διαβούλευση της ΑΔΜΗΕ Α.Ε. επί 
του Κώδικα Αγοράς Εξισορρόπησης στα πλαίσια του 
ν. 4425/2016 με θέμα «Ο Διαχειριστής του Συστήματος 
(ΑΔΜΗΕ ΑΕ) θέτει σε Δημόσια Διαβούλευση (ΦΑΣΗ Α') 
(18.12.2017 - 22.1.2018) τον Κώδικα Αγοράς Εξισορρόπη- 
σης», η οποία έλαβε χώρα από 19.12.2017 έως 22.01.2018. 2 

20. Την υπ' αριθμ. πρωτ. ΡΑΕ 1-232531/20.2.2018 επι¬ 
στολή της ΛΑΓΗΕ Α.Ε. με θέμα «Προτάσεις ΛΑΓΗΕ επί της 
Απόφασης ΡΑΕ 67/2017 «Κατευθύνσεις προς τους αρμο¬ 
δίους διαχειριστές για την κατάρτιση των Κωδίκων των 
Αγορών που προβλέπονται στον ν. 4425/2016 για την ανα¬ 
διοργάνωση της Ελληνικής Αγοράς Ηλεκτρικής Ενέργειας 
σε εφαρμογή της νομοθεσίας για την ολοκλήρωση της 
ενιαίας ευρωπαϊκής αγοράς ηλεκτρικής ενέργειας». 

21 .Την υπ'αριθμ. πρωτ. ΡΑΕ 1-232532/20.2.2018 επιστο¬ 
λή της ΑΔΜΗΕ Α.Ε. με θέμα «Σχόλια και βασικές απόψεις 
συμμετεχόντων στη Δημόσια Διαβούλευση της ΑΔΜΗΕ 
Α.Ε. για τον Κώδικα Αγοράς Εξισορρόπησης σχετικά με τις 
Κατευθυντήριες Οδηγίες και παρατηρήσεις επί αυτών». 

22. Το γεγονός ότι σύμφωνα με τις διατάξεις της παρ. 1 
του άρθρου 32 του ν. 4001 /2011, οι πράξεις κανονιστικού 
χαρακτήρα που εκδίδονται από τη ΡΑΕ, δημοσιεύονται 
στην Εφημερίδα της Κυβερνήσεως. 

23. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού. 

Σκέφτηκε ως εξής: 

Α) Σχετικές διατάξεις και αρμόδιοι Φορείς 

Επειδή, προς το σκοπό της αναδιοργάνωσης της ελληνι¬ 
κής αγοράς ενέργειας, σε εφαρμογή της νομοθεσίας για την 
ολοκλήρωση της ενιαίας ευρωπαϊκής αγοράς ηλεκτρικής 
ενέργειας, ως είχε αρχικά επιδιωχθεί κυρίως με τις διατάξεις 
του ν. 4001/2011 (σχετ. 3), ο οποίος ενσωμάτωσε στην ελλη¬ 
νική έννομη τάξη το νομοθετικό πλαίσιο τηςΤρίτης Ενεργει¬ 
ακής Δέσμης, εξεδόθη ο ν. 4425/2016 (σχετ. 2), με τον οποίο, 
συνοπτικά, προβλέφθηκε η κατάργηση του Συστήματος 
Συναλλαγών Ημερήσιου Ενεργειακού Προγραμματισμού 
(ΗΕΠ) και του μοντέλου της Υποχρεωτικής Κοινοπραξίας 
(ΜΒπάθΐοΐΎ ΡοοΙ) για την επίλυση και την εκκαθάριση του 
ΗΕΠ και η λειτουργία διακριτών αγορών Ηλεκτρικής Ενέρ¬ 
γειας, ήτοι των Χονδρικής Αγοράς Προθεσμιακών Προϊ¬ 
όντων Ηλεκτρικής Ενέργειας, Αγοράς Επόμενης Ημέρας, 
Ενδοημερήσιας Αγοράς και Αγοράς Εξισορρόπησης, κατά 
τα αναλυτικά προβλεπόμενα στον ανωτέρω νόμο. 

Επειδή, στη συνέχεια, με το ν. 4512/2018 (σχετ. 1) τροπο¬ 
ποιήθηκε ο ν. 4425/2016. Οι τροποποιήσεις αφορούν, ιδίως, 

1 ήίίρ://νννννν.ΐ39ίθ.9Γ/Γγ1:ΗΓηί5ΐίΙ<ο-ρΐ9ί5ίο/άί36ογΙθγ5θί5/άί36ογ- 
Ιθγ5ί/3ΐ-1ί(:1θ/1563/ 

2 ήΙΙρ://\Λ/νννν.3άΓπίθ.9Γ/ώ36ογΙθγ5θί5/άί36ογΙθγ5ί/3Γίί<:Ιθ/3122/ 


στην οργάνωση και διαχείριση μίας ή/και περισσότερων 
Αγορών Ενέργειας (Αγορές Ηλεκτρικής Ενέργειας, Αγορές 
Φυσικού Αερίου, Περιβαλλοντικές Αγορές) ή/και Ενεργει¬ 
ακών Χρηματοπιστωτικών Αγορών, από Χρηματιστήριο 
Ενέργειας, το οποίο θα λειτουργεί υπό τη μορφή ανώνυμης 
εταιρείας, κατόπιν των απαιτούμενων εγκρίσεων των αρ¬ 
μοδίων ρυθμιστικών Αρχών, ήτοι της Ρυθμιστικής Αρχής 
Ενέργειας (ΡΑΕ) και της Επιτροπής Κεφαλαιαγοράς (ΕΚ). 
Τα βασικά χαρακτηριστικά αναφορικά με τη λειτουργία 
των ανωτέρω Αγορών καθώς και την εκκαθάριση των συ¬ 
ναλλαγών και τις εποπτικές αρμοδιότητες των αρμόδιων 
εποπτικών Αρχών περιγράφονται στον νέο νόμο. 

Επειδή, για το σκοπό αυτό και κατόπιν τροποποίησης 
των διατάξεων του ν. 4001/2011, με τον ίδιο ως άνω 
ν. 4512/2018, συστήνεται ανώνυμη εταιρεία με την επω¬ 
νυμία «Ελληνικό Χρηματιστήριο Ενέργειας Α.Ε.» (εφεξής 
«ΕΧΕ Α.Ε.») και ορίζονται οι όροι και προϋποθέσεις σύ¬ 
στασης και λειτουργίας της. Για τη σύσταση της ΕΧΕ Α.Ε. 
και την κάλυψη τμήματος του μετοχικού της κεφαλαίου, 
η ανώνυμη εταιρεία «ΛΕΙΤΟΥΡΓΟΣ ΑΓΟΡΑΣ ΗΛΕΚΤΡΙΚΗΣ 
ΕΝΕΡΓΕΙΑΣ ΑΕ» και με διακριτικό τίτλο «ΛΑΓΗΕ ΑΕ» (εφε¬ 
ξής «ΛΑΓΗΕ Α.Ε.») εισφέρει τη λειτουργία και διαχείριση 
του κλάδου της που περιλαμβάνει τις αναφερόμενες στην 
παρ. 1 του άρθρου 117Β του ν. 4001/2011 δραστηριότη¬ 
τες, με τη διαδικασία της απόσχισης και εισφοράς κλάδου. 
Με την ολοκλήρωση της απόσχισης του κλάδου και της 
μεταβίβασης των ανωτέρω δραστηριοτήτων στην ΕΧΕ 
Α.Ε., η ΛΑΓΗΕ Α.Ε. μετονομάζεται σε «Διαχειριστή ΑΠΕ & 
Εγγυήσεων Προέλευσης Α.Ε.» (εφεξής «ΔΑΠΕΕΠ Α.Ε.»). 

Επειδή, για τη λειτουργία της ΕΧΕ Α.Ε., ως Χρηματιστη¬ 
ρίου Ενέργειας, απαιτείται προηγούμενη έγκριση της 
ΡΑΕ, δυνάμει σχετικής απόφασης, με την οποία επίσης 
εγκρίνει τη λειτουργία των Αγορών Επόμενης Ημέρας 
και Ενδοημερήσιας Αγοράς, τις οποίες θα διαχειρίζεται η 
ΕΧΕ Α.Ε., καθώς και τον Κανονισμό της ΕΧΕ Α.Ε., ο οποίος 
περιλαμβάνει τους όρους λειτουργίας της ΕΧΕ Α.Ε. και 
τους όρους λειτουργίας της Αγοράς Επόμενης Ημέρας 
και της Ενδοημερήσιας Αγοράς, που εκδίδονται κατά τις 
διατάξεις του ίδιου νόμου. 

Επειδή, με το ν. 4512/2018 ορίστηκε επίσης ότι η ΕΧΕ.Α.Ε. 
δύναται να διαχειρίζεται Ενεργειακές Χρηματοπιστωτικές 
Αγορές, στις οποίες θα πραγματοποιείται διαπραγμάτευση 
ενεργειακών χρηματοπιστωτικών μέσων διακανονιζόμε¬ 
νων με ή χωρίς φυσική παράδοση, κατόπιν κατάργησης 
των διατάξεων του Ν. 4425/2016 περί διαπραγμάτευσης 
ενεργειακών προϊόντων χονδρικής με φυσική παράδοση 
σε Χονδρική Αγορά Προθεσμιακών Προϊόντων Ηλεκτρικής 
Ενέργειας. Συνεπείατων ανωτέρω, η Ενεργειακή Χρηματο¬ 
πιστωτική Αγορά δύναται να λειτουργήσει κατόπιν σχετικής 
άδειας της Επιτροπής Κεφαλαιαγοράς και μόνο στην περί¬ 
πτωση που συμπεριλαμβάνει τη διαπραγμάτευση Ενεργει¬ 
ακών Χρηματοπιστωτικών Μέσων διακανονιζόμενων με 
φυσική παράδοση της ενέργειας, η άδεια της Επιτροπής 
Κεφαλαιαγοράς χορηγείται μετά από εισήγηση της ΡΑΕ. 

Επειδή, για τη διαχείριση και λειτουργία της Αγοράς 
Εξισορρόπησης είναι αρμόδιος ο Διαχειριστής του Ελ¬ 
ληνικού Συστήματος Μεταφοράς Ηλεκτρικής Ενέργειας, 
ήτοι η ανώνυμη εταιρεία με την επωνυμία «Ανεξάρτητος 
Διαχειριστής Μεταφοράς Ηλεκτρικής Ενέργειας (ΑΔΜΗΕ) 
ΑΕ», σύμφωνα με τις ειδικότερες διατάξεις του Κανονι¬ 
σμού Αγοράς Εξισορρόπησης, που ομοίως εκδίδεται κατά 
τις διατάξεις του ανωτέρω νόμου. 

Επειδή, στην παρ. 2 του άρθρου 6 του ν. 4425/2016, ως 
ισχύει κατόπιν της τροποποίησής του από το ν. 4512/2018 
ρητώς προβλέπεται ότι:«... η ΡΑΕ μπορεί, πέραν των προ- 
βλεπομένων στην κείμενη νομοθεσία και ιδίως στις διατά¬ 
ξεις του ν. 4001/2011 ,να εκδίδει οδηγίες και κατευθύνσεις 
για την κατάρτιση των Κανονισμών και Κωδίκων του πα¬ 
ρόντος, σύμφωνα με τους όρους του παρόντος νόμου...». 

Β) Οδηγίες και Κατευθύνσεις για τον Κανονισμό του 
Χρηματιστηρίου Ενέργειας και τον Κανονισμό Αγοράς 
Εξισορρόπησης 

Επειδή, συνεπεία της αρχικής εξουσιοδοτικής διάτα¬ 
ξης της παρ. 2 του άρθρου 6 του ανωτέρω ν. 4425/2016, 
προ της τροποποίησής του από το ν. 4512/2018, η ΡΑΕ 
εξέδωσε την υπ' αριθμ. 67/2017 απόφασή της (σχετ. 17) 
σχετικά με τις οδηγίες και κατευθύνσεις προς τους αρμό¬ 
διους Διαχειριστές, ΛΑΓΗΕ Α.Ε. και ΑΔΜΗΕ Α.Ε., για την 
κατάρτιση των Κωδίκων των Αγορών που προβλέπονταν 
στον νόμο αυτό. 

Επειδή, βάσει των προβλέψεων του ανωτέρω 
ν. 4425/2016 και της υπ'αριθμ. 67/2017 απόφασης ΡΑΕ 
και με την υποστήριξη του ευρωπαϊκού ερευνητικού ιν¬ 
στιτούτου 3Β6 (Ιοίπΐ Κθ5θ3ΐτΕι ^θηΐθ^), ανατέθηκε στην 
Ε(ΧΟ ΙπΐθίτίθΐίοηθΙ η εκπόνηση της λεπτομερούς ανάλυ¬ 
σης λειτουργίας (ϋθΐ3ίΙθά ΙθνθΙ ΜθγΚθϊ ϋθείρη) των νέων 
Αγορών και των Κωδίκων που προβλεπόταν ότι τις διέ- 
πουν, η κατάρτιση σε υψηλό επίπεδο των προδιαγραφών 
των πληροφοριακών συστημάτων (ΙΤ) των Διαχειριστών 
των Αγορών και η ανάλυση μέτρων μείωσης της δεσπό¬ 
ζουσας θέσης σε περιπτώσεις πρακτικών στρέβλωσης του 
ανταγωνισμού, με σκοπό την αποτελεσματική λειτουργία 
της νέας αγοράς ηλεκτρικής ενέργειας. 

Επειδή, κατόπιν της ολοκλήρωσης του ανωτέρω έργου, 
η ΛΑΓΗΕ Α.Ε. έθεσε σε δημόσια διαβούλευση τη λεπτομε¬ 
ρή ανάλυση της λειτουργίας της Χονδρικής Αγοράς Προ¬ 
θεσμιακών Π ροϊόντων Ηλεκτρικής Ενέργειας, της Αγοράς 
Επόμενης Ημέρας και της Ενδοημερήσιας Αγοράς μαζί με 
τους αντίστοιχους Κώδικες (από τις 18.12.2017 έως τις 
22.1.2018) (σχετ 18). Επιπροσθέτως, από τις 19.12.2017 
έωςτις 22.1.2018, η ΑΔΜΗΕ Α.Ε. έθεσε σε δημόσια διαβού¬ 
λευση τη λεπτομερή ανάλυση της λειτουργίας της Αγοράς 
Εξισορρόπησης μαζί με τον αντίστοιχο Κώδικα (σχετ. 19). 

Επειδή, συνεπεία των τροποποιήσεων του ν. 4512/2018 
που αφορούν κυρίως στη σύσταση και λειτουργία του Χρη¬ 
ματιστηρίου Ενέργειας, καθώς και στην αντικατάσταση της 
Χονδρικής Αγοράς Προθεσμιακών Προϊόντων Ηλεκτρικής 
Ενέργειας από την Ενεργειακή Χρηματοπιστωτική Αγορά, 
αρμόδια για την εποπτεία της οποίας και για την χορήγηση 
της άδειας λειτουργίας της (πλην των ειδικών περιπτώσε¬ 
ων που περιγράφονται στο άρθρο 15) είναι η Επιτροπή 
Κεφαλαιαγοράς και όχι η ΡΑΕ, απαιτείται η συνακόλουθη 
τροποποίηση της απόφασης ΡΑΕ 67/2017 (σχετ. 17). 

Επειδή, ειδικότερα, στον Κανονισμό του Χρηματιστη¬ 
ρίου Ενέργειας, στον οποίο περιλαμβάνονται, μεταξύ 
άλλων, οι όροι λειτουργίας της Αγοράς Επόμενης Ημέ¬ 
ρας, θα πρέπει να προβλεφθεί η υποβολή στο σύστημα 
δήλωσης προγραμμάτων, το οποίο λειτουργεί ο ΟΔΑΗΕ 
(Νθιτιο Ρθ9ί5ΐΓ3ΐίοη & ΝοηηίηΒΐίοη Ρώΐίοιτη) των ποσο¬ 
τήτων που εκκαθαρίζονται δυνάμει συναλλαγών που 
πραγματοποιήθηκαν επί Ενεργειακών Χρηματοπιστω¬ 
τικών Μέσων διακανονιζόμενων με φυσική παράδοση 
της ενέργειας που έχουν συναφθεί εντός της Ενεργειακής 
Χρηματοπιστωτικής Αγοράς ή διμερώς εκτός αυτής ή/ 


και επί άλλων ενεργειακών προϊόντων χονδρικής του Κα¬ 
νονισμού (ΕΕ) αριθμ. 1227/2011 με υποχρέωση φυσικής 
παράδοσης, προς το σκοπό ελέγχου (θχ-ροεΐ) από την 
ΕΧΕ Α.Ε. της τήρησης, ανά χαρτοφυλάκιο προμήθειας, του 
ανώτατου ποσοστού συναλλαγών επί των ανωτέρω Ενερ¬ 
γειακών Χρηματοπιστωτικών Μέσων, διακανονιζόμενων 
με φυσική παράδοση της ενέργειας, τα οποία μπορούν 
να δηλώνονται στο ανωτέρω σύστημα συναλλαγών της 
Αγοράς Επόμενης Ημέρας, όπως το ποσοστό αυτό είναι 
δυνατό να ορίζεται με απόφαση της ΡΑΕ. 

Επειδή, τέτοιου είδους ρυθμιστικά μέτρα κρίνεται σκό¬ 
πιμο να επιβληθούν, κατά το μέτρο που αυτό είναι δυνατό 
στο πλαίσιο της ευρωπαϊκής νομοθεσίας, τουλάχιστον 
κατά το αρχικό στάδιο λειτουργίας των ανωτέρω Αγορών 
και δεδομένης της υφιστάμενης δομής της Ελληνικής αγο¬ 
ράς ηλεκτρικής ενέργειας και του σημαντικού μεριδίου 
που κατέχει η ΔΕΗ Α.Ε. στην προμήθεια ηλεκτρικής ενέρ¬ 
γειας, με σκοπό τον περιορισμό της δεσπόζουσας θέσης 
της, τη βελτίωση της ρευστότητας και της διαφάνειας στις 
αγορές, καθώς και την ενίσχυση της συμμετοχής στις Αγο¬ 
ρές Επόμενης Ημέρας και Ενδοημερήσιας. 

Επειδή, επιπροσθέτως, οι κατευθύνσεις για την κατάρ¬ 
τιση των Κανονισμών των Αγορών χρήζουν περαιτέρω 
εξειδίκευσης, αναφορικά με την εφαρμογή των όρων, 
προϋποθέσεων και μεθοδολογιών των Κανονισμών της 
Επιτροπής (ΕΕ) 2015/1222 (ΟΑΟ\/Ι), 2016/1719 (ΡαΑ) και 
2017/2195 (ΕΒ) για την εναρμόνιση των Αγορών ηλεκτρι¬ 
κής ενέργειαςτων κρατών μελών, σύμφωνα με το Μοντέ¬ 
λο Στόχο (Τ3Γ9θΐ ΜοάθΙ). 

Επειδή, μετά τη θέση σε ισχύ του ν. 4512/2018 η ΛΑΓΗ Ε 
Α.Ε., με την υπό σχετ. 20 επιστολή της, εισηγήθηκε προς 
την Αρχή τις απαιτούμενες τροποποιήσεις στην απόφαση 
ΡΑΕ 67/2017 (σχετ. 17). Κατά την ανωτέρω εισήγηση, οι 
τροποποιήσεις αυτές αφορούν σε εξειδικεύσεις εφαρμο¬ 
γής του ήδη επιλεχθέντος μοντέλου, όπως αυτό προέκυψε 
σε συνέχεια του ν. 4425/2016, της υπ'αριθμ. 67/2017 από¬ 
φασης ΡΑΕ και των Κωδίκων των νέων Αγορών που τέθη¬ 
καν σε δημόσια διαβούλευση από τη ΛΑΓΗΕ Α.Ε. (σχετ. 18). 

Επειδή, ομοίως, η ΑΔΜΗΕ Α.Ε., με την υπό σχετ. 21 επι¬ 
στολή της, ενημέρωσε την Αρχή για τα σχόλια και τις βα¬ 
σικές απόψεις των συμμετεχόντων στην ως άνω υπό σχετ. 
19 δημόσια διαβούλευση, προς το σκοπό των σχετικών 
τροποποιήσεων της απόφασης ΡΑΕ 67/2017. Η ΑΔΜΗΕ Α.Ε. 
εξέθεσε τα δύο κύρια ζητήματα που προέκυψαν από τη δι¬ 
αβούλευση και που θίγουν θεμελιώδεις αρχές προσέγγισης 
του σχεδιασμού της αγοράς, δηλαδή: α)Το μοντέλο κατα¬ 
νομής των μονάδων στην αγορά εξισορρόπησης (μοντέλο 
κεντρικού προγραμματισμού και κατανομής, ήτοι κεντρι¬ 
κού καταμερισμού ή μοντέλο αυτοκαταμερισμού), και β) 
Τον προσδιορισμό του τρόπου συμμετοχής των συμμετε¬ 
χόντων στις νέες αγορές. Αναφορικά με το πρώτο ζήτημα, 
έχει ήδη προκριθεί ως βασική αρχή για την εξισορρόπηση 
του Συστήματος Ηλεκτρικής Ενέργειας στον νέο σχεδίασμά 
της αγοράς ο κεντρικός προγραμματισμός και η κατανομή 
των μονάδων παραγωγής από τον Διαχειριστή, ήτοι το μο¬ 
ντέλο του κεντρικού καταμερισμού και για το λόγο αυτό η 
ΑΔΜΗΕ Α.Ε. έχει ήδη προβεί από τον Δεκέμβριο του 2017 
στην προκήρυξη για την ανάπτυξη του πληροφοριακού 
συστήματος που απαιτείται για τη λειτουργία της Αγοράς 
Εξισορρόπησης με βάση το ανωτέρω μοντέλο. Αναφορικά 
με το δεύτερο ζήτημα, κανένας εκ των συμμετεχόντων δεν 
εξέφρασε την αντίθεσή του στην ανά μονάδα και ζώνη 
φορτίου συμμετοχή στην Αγορά Εξισορρόπησης. 

Επειδή, στο πλαίσιο του ανασχεδιασμού της ελληνι¬ 
κής αγοράς ενέργειας, με σκοπό την εναρμόνιση με τις 
λοιπές ευρωπαϊκές αγορές, προς την επίτευξη του Μο¬ 
ντέλου Στόχου, κρίνεται σκόπιμη η επανεξέταση του 
συνόλου των εθνικών κανόνων που τυχόν προκαλούν 
στρεβλώσεις στη διαμόρφωση των τιμών, με σκοπό 
τη βελτίωση των σημάτων των τιμών, ώστε να αντανα¬ 
κλούν, κατά το δυνατό, τη σπάνη ηλεκτρικής ενέργειας, 
αντικατοπτρίζοντας τους περιορισμούς του δικτύου και 
τα κέντρα ζήτησης και όχι τα εθνικά σύνορα, την κατάλ¬ 
ληλη αμοιβή των ευέλικτων πόρων (συμπεριλαμβανο- 
μένης της απόκρισης ζήτησης και της αποθήκευσης), 
καθώς την αξιοποίηση του δυναμικού ευελιξίας που 
μπορεί να προσφέρει η πλευρά της ζήτησης. Υπό το 
πρίσμα αυτό και δεδομένου ότι, κατά τις διατάξεις της 
παραγράφου 7 του άρθρου 18 του ν. 4425/2016 (σχετ. 2), 
δύνανται να οριστούν το ανώτατο και κατώτατο όριο της 
τιμής των Εντολών Συναλλαγών στην Αγορά Επόμενης 
Ημέρας, κρίνεται σκόπιμη, η μη εφαρμογή του Ελάχιστου 
Μεταβλητού Κόστους κάθε Θερμικής Μονάδας και του 
Μεταβλητού Κόστους κάθε Υδροηλεκτρικής Μονάδας, 
ως κατωτάτου ορίου της τιμής των Εντολών Συναλλαγών 
των Θερμικών και Υδροηλεκτρικών Μονάδων, αντίστοιχα, 
με την έναρξη λειτουργίας της Αγοράς Επόμενης Ημέρας. 

Επειδή, όπως προκύπτει από τη μέχρι σήμερα νομοθε¬ 
τική και κανονιστική πρωτοβουλία και την πορεία υλοποί¬ 
ησής τους, έχουν δρομολογηθεί σε σημαντικό βαθμό οι 
απαραίτητες ενέργειες για να επιτευχθεί τάχιστα η ανα¬ 
διοργάνωση της Ελληνικής αγοράς ηλεκτρικής ενέργειας 
σε εφαρμογή της νομοθεσίας για την ολοκλήρωση της 
ενιαίας Ευρωπαϊκής Αγοράς ηλεκτρικής ενέργειας. 

Επειδή, η ΡΑΕ αφού έλαβε υπόψη της τις σχετικές ει¬ 
σηγήσεις των Διαχειριστών προέβη στις προσθήκες και 
βελτιώσεις που έκρινε απαραίτητες. Σημειώνεται δε ότι 
η υπό έκδοση οδηγίες και κατευθύνσεις για την κατάρ¬ 
τιση των Κανονισμών και Κωδίκων που προβλέπονται 
στον ανωτέρω ν. 4425/2016 καταρτίστηκαν λαμβάνοντας 
υπόψη την παρούσα δομή της αγοράς ηλεκτρικής ενέρ¬ 
γειας και με σκοπό την εγγύηση της διαφάνειας κατά τη 
λειτουργία των αγορών ηλεκτρισμού και της ασφάλειας 
του Ηλεκτρικού Συστήματος. 

Επειδή, η ΡΑΕ παρακολουθεί και επιβλέπει την πρόοδο 
της υλοποίησης των Αγορών και κατάρτισης των επιμέ- 
ρους Κανονισμών και δύναται να εκδώσει περαιτέρω οδη¬ 
γίες και κατευθύνσεις, εφόσον το κρίνει αναγκαίο, κατά 
τις διατάξεις του νόμου, λαμβάνοντας υπόψη και την υλο¬ 
ποίηση και τα αποτελέσματα των δομικών αλλαγών που 
συντελούνται την παρούσα χρονική περίοδο στην αγορά 
ηλεκτρικής ενέργειας, αποφασίζει: 

I. Στο πλαίσιο των αρμοδιοτήτων της κατά τα άρθρα 
6 παρ. 2 του ν. 4425/2016 και 32 του ν. 4001/2011, ως 
ισχύουν σχετικά με την έκδοση οδηγιών και κατευθύνσε¬ 
ων για την κατάρτιση των Κανονισμών και Κωδίκων που 
προβλέπονται στον ανωτέρω ν. 4425/2016: 

Α. ΑΓΟΡΑ ΕΠΟΜΕΝΗΣ ΗΜΕΡΑΣ 

1. Δικαίωμα συμμετοχής στην Αγορά Επόμενης Ημέ¬ 
ρας έχουν οι Παραγωγοί ηλεκτρικής ενέργειας, (κάτοχοι 
άδειας παραγωγής ή σχετικής εξαίρεσης), οι Προμηθευ¬ 
τές ηλεκτρικής ενέργειας (κάτοχοι άδειας προμήθειας), οι 
Έμποροι ηλεκτρικής ενέργειας (κάτοχοι άδειας εμπορίας), 
οι Φορείς Σωρευτικής Εκπροσώπησης και οι Αυτοπρο- 
μηθευόμενοι Πελάτες, κατόπιν της εγγραφής τους στο 


σχετικό μητρώο συμμετεχόντων που τηρεί ο ΟΔΑΗΕ, σύμ¬ 
φωνα με τα κριτήρια και τη διαδικασία συμμετοχής στην 
Αγορά Επόμενης Ημέρας, τα οποία θα καθοριστούν στον 
Κανονισμό του Χρηματιστηρίου Ενέργειας, που εγκρίνεται 
με απόφαση της ΡΑΕ, ύστερα από εισήγηση του Διοικη¬ 
τικού Συμβουλίου του Χρηματιστηρίου Ενέργειας, σύμ¬ 
φωνα με τα οριζόμενα στις διατάξεις της παραγράφου 
8 του άρθρου 10 και στις διατάξεις του άρθρου 18 του 
ν. 4425/2016, όπως τροποποιήθηκε και ισχύει. 

2. Η σύζευξη της Αγοράς Επόμενης Ημέρας συνεπάγεται 
ενιαία επίλυση της αγοράς σε Ευρωπαϊκό επίπεδο. Παράλ¬ 
ληλα, θα γίνεται έμμεση κατανομή (ίηηρΙίςίΐ θΙΙοεθΐίοη) της 
ημερήσιας μεταφορικής ικανότητας στις διασυνδέσεις, 
μέσω σύζευξης των Αγορών Επόμενης Ημέρας των Ευ¬ 
ρωπαϊκών χωρών. Η ημερήσια μεταφορική ικανότητα των 
διασυνδέσεων υποβάλλεται καθημερινά στον ΟΔΑΗΕ από 
τον Φορέα Συντονισμένου Υπολογισμού Δυναμικότητας 
(ΈοοΓάίηβΐθά Έθρθείΐγ ΈβΙευ Ιθϊογ, ΟΧ) ή τον Διαχειριστή του 
Συστήματος. Η Αγορά Επόμενης Ημέρας θα επιλύεται μέσω 
του αλγορίθμου ΕυρΓίθίτιίθ, αρχικά μόνο για την εσωτερική 
αγορά (ίεοίθΐθά ιποάθ) και στη συνέχεια θα ολοκληρωθεί 
η σύζευξη με τις λοιπές Ευρωπαϊκές αγορές. Η λειτουργία 
του Ελληνικού Ημερήσιου Ενεργειακού Προγραμματισμού 
(ΗΕΠ) με τη συν- βελτιστοποίηση ενέργειας και εφεδρειών 
θαπαύσει με την έναρξη επίλυσης της εσωτερικής Αγοράς 
Επόμενης Ημέρας μέσω του Ευρήθίτιίθ με ταυτόχρονη έναρ¬ 
ξη λειτουργίας της Αγοράς Εξισορρόπησης. 

3. Οι εντολές συναλλαγών για προσφορά πώλησης και 
δήλωση ζήτησης θα υποβάλλονται ανά μονάδα στην πε¬ 
ρίπτωση των Παραγωγών και ανά Ζώνη Προσφορών ή 
σύνορο για τους υπολοίπους. Ειδικώς, οι εντολές συναλ¬ 
λαγών για έγχυση ΑΠΕ και για τους Φορείς Σωρευτικής 
Εκπροσώπησης δύνανται να υποβάλλονται ανά χαρτοφυ¬ 
λάκιο, ανεξαρτήτως τεχνολογίας ή/και κατηγορίας σταθ¬ 
μών ΑΠΕ, και ανά ζώνη φορτίου. Οι Φορείς Σωρευτικής Εκ¬ 
προσώπησης υποβάλλουν εντολές διακριτά για πώληση 
και αγορά. Οι εντολές πώλησης των Παραγωγών οφείλουν 
να εξαντλούν το υπόλοιπο της διαθέσιμης ισχύος των μο¬ 
νάδων τους, που δεν έχει δεσμευτεί μέσω διενέργειας συ¬ 
ναλλαγών επί Ενεργειακών Χρηματοπιστωτικών Μέσων, 
διακανονιζόμενων με φυσική παράδοση της ενέργειας 
και που έχουν συναφθεί εντός Ενεργειακής Χρηματοπι¬ 
στωτικής Αγοράς ή διμερώς εκτός αυτής, ή και άλλων 
ενεργειακών προϊόντων χονδρικής του Κανονισμού (ΕΕ) 
αριθμ. 1227/2011 με υποχρέωση φυσικής παράδοσης. 
Στην Αγορά Επόμενης Ημέρας είναι δυνατή η υποβολή 
απλών και σύνθετων εντολών συναλλαγών. 

4. Κατ' εξουσιοδότηση των διατάξεων του άρθρου 41 
του Κανονισμού (ΕΕ) 2015/1222, έχει εκδοθεί η απόφαση 
4/2017 του Οργανισμού Συνεργασίας των Ρυθμιστικών 
Αρχών («ΑΈΕΗ») με την οποία έχει οριστεί ανώτατο και 
κατώτατο όριο της τιμής Εκκαθάρισης των Εντολών Συ¬ 
ναλλαγών στην Αγορά Επόμενης Ημέρας. Σύμφωνα με 
το άρθρο 5 του Παραρτήματος I της ανωτέρω απόφα¬ 
σης, οι ΟΔΑΗΕ θα εφαρμόσουν τα όρια αυτά για όλες τις 
Ζώνες Προσφορών που συμμετέχουν στην συζευγμένη 
Αγορά Επόμενης Ημέρας αμέσως μετά την εφαρμογή της 
λειτουργίας του Διαχειριστή Σύζευξης Αγορών («ΜθγΚθϊ 
Έ ουρΙίηρ ΟρθΓΒΐοΓ») σε συμφωνία με την παράγραφο 3 
του άρθρου 7 του Κανονισμού (ΕΕ) 2015/1222. 

Λαμβάνοντας υπόψιν την ανωτέρω απόφαση του ΑΈΕΚ, 
με απόφαση ΡΑΕ κατά τις διατάξεις της παραγράφου 7 
του άρθρου 18 του ν. 4425/2016, δύνανται να οριστούν 

το ανώτατο και κατώτατο όριο της τιμής των Εντολών Συ¬ 
ναλλαγών στην Αγορά Επόμενης Η μέρας. Με την έναρξη 
λειτουργίας της Αγοράς Επόμενης Ημέρας, όσον αφορά 
στις Θερμικές και Υδροηλεκτρικές Μονάδες, ως κατώτατο 
όριο της τιμής των Εντολών Συναλλαγών τους δεν εφαρ¬ 
μόζεται το Ελάχιστο Μεταβλητό Κόστος κάθε Θερμικής 
Μονάδας και το Μεταβλητό Κόστος κάθε Υδροηλεκτρικής 
Μονάδας αντίστοιχα. 

5. Οι ποσότητες που εκκαθαρίζονται από τους Συμμετέ- 
χοντες δυνάμει συναλλαγών που πραγματοποιήθηκαν επί 
Ενεργειακών Χρηματοπιστωτικών Μέσων, διακανονιζό¬ 
μενων με φυσική παράδοση της ενέργειας και που έχουν 
συναφθεί εντός Ενεργειακής Χρηματοπιστωτικής Αγοράς 
ή διμερώς εκτός αυτής, ή και άλλων ενεργειακών προϊ¬ 
όντων χονδρικής του Κανονισμού (ΕΕ) αριθμ. 1227/2011 
με υποχρέωση φυσικής παράδοσης, υποβάλλονται στο 
σύστημα δήλωσης προγραμμάτων, το οποίο λειτουργεί 
ο ΟΔΑΗΕ (Νθγτιο Κθς^ΐΓθΐίοη & Νοηηίηθΐίοη ΡΙθΐίοιτη): 

α) από το Φορέα Εκκαθάρισης των Ενεργειακών Χρη¬ 
ματοπιστωτικών Μέσων για τις συναλλαγές που έχουν 
πραγματοποιηθεί επί Ενεργειακών Χρηματοπιστωτικών 
Μέσων, που έχουν συναφθεί εντός Ενεργειακής Χρημα¬ 
τοπιστωτικής Αγοράς, και 

β) από τους ίδιους τους Συμμετέχοντες, με συγκεκριμέ¬ 
νους κανόνες, στην περίπτωση συναλλαγών που πραγμα¬ 
τοποιήθηκαν επί Ενεργειακών Χρηματοπιστωτικών Μέσων, 
που έχουν συναφθεί διμερώς εκτός Ενεργειακής Χρηματο¬ 
πιστωτικής Αγοράς, ή και άλλων ενεργειακών προϊόντων 
χονδρικής του Κανονισμού (ΕΕ) αριθμ. 1227/2011 με υπο¬ 
χρέωση φυσικής παράδοσης, εφόσον δεν έχει συμφωνηθεί 
με τον Φορέα Εκκαθάρισης των Ενεργειακών Χρηματοπι¬ 
στωτικών Μέσων η παροχή της σχετικής υπηρεσίας. 

6. Στην πλατφόρμα αυτή, το απόγευμα κάθε ημέρας 
Θ-2, υπολογίζονται οι καθαρές θέσεις (Νθΐ ΘθΙίνθΓγ 
Ρθ5ίΐίοη5 - ΝΘΡβ) των Συμμετεχόντων συνολικά για τις 
συναλλαγές που πραγματοποιήθηκαν επί Ενεργειακών 
Χρηματοπιστωτικών Μέσων, διακανονιζόμενων με φυσι¬ 
κή παράδοση της ενέργειας και που έχουν συναφθεί εντός 
Ενεργειακής Χρηματοπιστωτικής Αγοράς ή διμερώς εκτός 
αυτής, ή και άλλων ενεργειακών προϊόντων χονδρικής του 
Κανονισμού (ΕΕ) αριθμ. 1227/2011 με υποχρέωση φυσι¬ 
κής παράδοσης, για όλες τις Αγοραίες Χρονικές Μονάδες 
της Ημέρας Εκπλήρωσης Φυσικής Παράδοσης Θ. 

7. Το αργότερο μέχρι το πέρας της προθεσμίας υπο¬ 
βολής των δηλώσεων χρήσης στο πλαίσιο της Αγοράς 
Επόμενης Ημέρας για την Ημέρα Εκπλήρωσης Φυσικής 
Παράδοσης Ό (δηλαδή εντός της Θ-1), οι Συμμετέχοντες 
οφείλουν να υποβάλουν δηλώσεις χρήσης στο σύστημα 
δήλωσης προγραμμάτων, το οποίο λειτουργεί ο Διαχειρι¬ 
στής του Συστήματος (Τ5Θ Νοιτιίηθΐίοη ΡΙθίΤοτηη) για τα 
μακροχρόνια δικαιώματα μεταφοράς ανά ζώνη ή σύνορο. 

Το αργότερο μέχρι την έναρξη της προθεσμίας επικύ¬ 
ρωσης εντολών συναλλαγών στο πλαίσιο της Αγοράς Επό¬ 
μενης Ημέραςγιατην ημέρα κατανομής Θ (δηλαδή εντός 
της Θ-1), οι Συμμετέχοντες οφείλουν να υποβάλουν στο 
σύστημα δήλωσης προγραμμάτων, το οποίο λειτουργεί 
ο ΟΔΑΗΕ (Νθγπο ΡθςίϊΐΓθΐίοη & Νοτηίηθΐίοη ΡΙθΐίοιτη) 
δηλώσεις χρήσης για την κατανομή (θΙΙοεθΐίοπ) των κα¬ 
θαρών θέσεών τους (ΝΘΡε): 

α) ανά μονάδα παραγωγής ή σύνορο (σε περίπτωση 
χρήσης μακροχρόνιων Φυσικών Δικαιωμάτων Μεταφο¬ 
ράς για εισαγωγές ή για τα μη συζευγμένα σύνορα) για τις 
πωληθείσες ποσότητες ενέργειας, και 


β) ανά ζώνη ή σύνορο (σε περίπτωση χρήσης μακρο¬ 
χρόνιων Φυσικών Δικαιωμάτων Μεταφοράς για εξαγωγές 
ή για τα μη συζευγμένα σύνορα) για τις αγορασθείσες 
ποσότητες ενέργειας. 

8. Η εξειδίκευση των επιμέρους διαδικασιών και υπο¬ 
χρεώσεων των μερών, όπως αυτές περιγράφονται στις 
παραγράφους 5, 6 και 7, και αφορούν στην εξασφάλιση 
του φυσικού διακανονισμού, θα προβλεφθεί στους Κα¬ 
νονισμούς του Χρηματιστηρίου Ενέργειας, του Φορέα 
Εκκαθάρισης και στον Κώδικα Διαχείρισης ΕΣΜΗΕ. 

9. Ο ΟΔΑΗΕ διενεργεί έλεγχο των εντολών πώλησης 
πριν από την επίλυση της Αγοράς Επόμενης Ημέρας. Στον 
έλεγχο αυτό περιλαμβάνεται: 

α) Έλεγχος ότι το άθροισμα της εντολής πώλησης που 
υποβλήθηκε στην Αγορά Επόμενης Ημέρας και των συ¬ 
ναλλαγών που πραγματοποιήθηκαν επί Ενεργειακών Χρη¬ 
ματοπιστωτικών Μέσων, διακανονιζόμενων με φυσική 
παράδοση της ενέργειας και που έχουν συναφθεί εντός 
Ενεργειακής Χρηματοπιστωτικής Αγοράς ή διμερώς εκτός 
αυτής, ή και άλλων ενεργειακών προϊόντων χονδρικής του 
Κανονισμού (ΕΕ) αριθμ. 1227/2011 με υποχρέωση φυσι¬ 
κής παράδοσης, καλύπτει και δεν υπερβαίνει τη μέγιστη 
δυνατότητα παραγωγής («ιτιθχ πίβγ^ϊπ») κάθε μονάδας 
παραγωγής. 

β) Έλεγχοι («ΡΤΗ-ΝΘΡ ιτίΒΓςίηϊ») σχετικά με τη μέγιστη 
δυνατή χρήση μακροχρόνιων Φυσικών Δικαιωμάτων Με¬ 
ταφοράς για την κάλυψη των ποσοτήτων Ενεργειακών 
Χρηματοπιστωτικών Μέσων, διακανονιζόμενων με φυσι¬ 
κή παράδοση της ενέργειας και που έχουν συναφθεί εντός 
Ενεργειακής Χρηματοπιστωτικής Αγοράς ή διμερώς εκτός 
αυτής, ή και άλλων ενεργειακών προϊόντων χονδρικής 
του Κανονισμού (ΕΕ) αριθμ. 1227/2011 με υποχρέωση 
φυσικής παράδοσης (καθαρών θέσεων) κατά τη δήλωση 
χρήσης τους από τους Συμμετέχοντες. 

Επιπροσθέτως, ο ΟΔΑΗΕ μετά από την επίλυση της Αγο¬ 
ράς Επόμενης Ημέρας, διενεργεί έλεγχο των εντολών αγο¬ 
ράς ως προς την τήρηση του ανώτατου ποσοστού συναλ¬ 
λαγών μέσω Ενεργειακών Χρηματοπιστωτικών Μέσων, 
διακανονιζόμενων με φυσική παράδοση της ενέργειας 
και που έχουν συναφθεί εντός Ενεργειακής Χρηματοπι¬ 
στωτικής Αγοράς ή διμερώς εκτός αυτής, ή και άλλων 
ενεργειακών προϊόντων χονδρικής του Κανονισμού (ΕΕ) 
αριθμ. 1227/201 1 με υποχρέωση φυσικής παράδοσης 
για τους Συμμετέχοντες ανά χαρτοφυλάκιο προμήθειας. 

10. Ο ΟΔΑΗΕ υποβάλλει ωριαίες Εντολές με Αποδοχή 
Τιμής και Προτεραιότητα Εκτέλεσης (Ρποιϊΐγ Ρπεθ-ΤθΙτίηρ 
Οΐ'άθΐ'Β) στην Αγορά Επόμενης Ημέρας, εκ μέρους των 
Συμμετεχόντων, για τη φυσική εκπλήρωση των ποσοτή¬ 
των Ενεργειακών Χρηματοπιστωτικών Μέσων, διακανο¬ 
νιζόμενων με φυσική παράδοση της ενέργειας και που 
έχουν συναφθεί εντός Ενεργειακής Χρηματοπιστωτικής 
Αγοράς ή διμερώς εκτός αυτής, ή και άλλων ενεργεια¬ 
κών προϊόντων χονδρικής του Κανονισμού (ΕΕ) αριθμ. 
1227/2011 με υποχρέωση φυσικής παράδοσης. 

11. Μετά την επίλυση της Αγοράς Επόμενης Ημέρας, 
ο ΟΔΑΗΕ υποβάλλει στον Διαχειριστή του Συστήματος 
τις τελικές θέσεις των Συμμετεχόντων, τις Τιμές Εκκαθά¬ 
ρισης Αγοράς ανά Ζώνη Προσφορών και τις αντίστοιχες 
ποσότητες ενέργειας εισαγωγών και εξαγωγών που έχουν 
γίνει αποδεκτές εντός και μεταξύ των Ζωνών Προσφοράς 
για τα συζευγμένα σύνορα και τις ποσότητες ενέργειας 
εισαγωγών και εξαγωγών που έχουν γίνει αποδεκτές για 

τα μη-συζευγμένα σύνορα, ενημερώνει τους Συμμετέχο- 
ντες και διενεργεί τις σχετικές Εκκαθαρίσεις. 

Επιπροσθέτως, στο σύστημα δήλωσης προγραμμάτων, 
το οποίο λειτουργεί ο Διαχειριστής του Συστήματος (Τ50 
Νοιτιίηθΐίοη Ρώΐίοιτη) υποβάλλονται οι δηλώσεις χρήσης 
για τα βραχυχρόνια δικαιώματα μεταφοράς για τα μη συ- 
ζευγμένα σύνορα για εισαγωγές και εξαγωγές, καθώς και 
το πρόγραμμα ανταλλαγών που προκύπτει από την ενιαία 
σύζευξη επόμενης ημέρας για εισαγωγές και εξαγωγές. 

12. Κατά τις διατάξεις των παραγράφων 2 και 3 του άρ¬ 
θρου 11 του ν. 4425/2016, το Χρηματιστήριο Ενέργειας 
εντοπίζει, μέσω της παρακολούθησης των συναλλαγών 
που καταρτίζονται στην Αγορά Επόμενης Ημέρας, και ανα¬ 
φέρει στη ΡΑΕ τις σημαντικές παραβάσεις των κανόνων του 
Κανονισμού του, τις ανώμαλες συνθήκες διαπραγμάτευσης 
και τις συμπεριφορές που ενδέχεται να συνιστούν κατάχρη¬ 
ση της αγοράς. Επιπροσθέτως, το Χρηματιστήριο Ενέργειας 
διαβιβάζει χωρίς καθυστέρηση στη ΡΑΕ τις σχετικές πληρο¬ 
φορίες για τη διερεύνηση των περιπτώσεων κατάχρησης 
της αγοράς και παρέχει στην Αρχή κάθε συνδρομή για τη 
διερεύνηση των περιπτώσεων κατάχρησης της αγοράς 
που έχουν επιχειρηθεί στα συστήματα του ή μέσω αυτών. 

Β.ΕΝΔΟΗΜΕΡΗΣΙΑ ΑΓΟΡΑ 

1. Στην Ενδοημερήσια Αγορά (ΙηΐΤ3-θ3γ γπθγΚθϊ), οι 
Συμμετέχοντες δύνανται να προβαίνουν σε συναλλαγές 
προκειμένου να διορθώσουν τη θέση τους από τις συ¬ 
ναλλαγές που πραγματοποιήθηκαν σε όλες τις Αγορές 
Ηλεκτρικής Ενέργειας. Η συμμετοχή στην αγορά αυτή 
είναι προαιρετική. 

2. Η εξέλιξη υλοποίησης της Ελληνικής Ενδοημερήσιας 
Αγοράς έχει ως ακολούθως: 

α) Σε πρώτο στάδιο, εφαρμογή ενδο-ημερήσιων δημο¬ 
πρασιών (ίπΐΓ3-ά3γ 5Θ55ΙΟΠ5) με διαδοχικές εκκαθαρίσεις 
κατά τις ημέρες ϋ-1 και ϋ γιατην εσωτερική αγορά ενέρ¬ 
γειας ή/ και σε περιφερειακό επίπεδο με τις γειτονικές 
αγορές. 

β) Σε επόμενο στάδιο, εφαρμογή συνεχών ενδο-ημερή- 
σιων συναλλαγών (ςοπΐίηυουϊ ίπΐΓ303γ ΐιτιάιης]) σε συν¬ 
δυασμό ή όχι με τις ενδο-ημερήσιες δημοπρασίες στο 
πλαίσιο της σύζευξης των Ευρωπαϊκών αγορών. 

3.0 Φορέας Συντονισμένου Υπολογισμού Δυναμικότη¬ 
τας (ΦοοΓάίηΒΐθά 63ρ3ςίΐγ 63ΐςυΐ3ΐος €€€) ή ο Διαχειρι¬ 
στής του Συστήματος αποστέλλει την εκάστοτε διαθέσιμη 
ικανότητα μεταφοράς των διασυνδέσεων για τις ενδο- 
ημερήσιες δημοπρασίες στον ΟΔΑΗΕ και για τις συνε¬ 
χείς ενδοημερήσιες συναλλαγές στον φορέα επίλυσης 
της συνεχούς ενδοημερήσιας αγοράς. Ο Διαχειριστής του 
Συστήματος, μετά την επίλυση της Διαδικασίας Ενοποι¬ 
ημένου Προγραμματισμού, αποστέλλει στον ΟΔΑΗΕ τις 
ποσότητες εφεδρείας (Ισχύος Εξισορρόπησης) που έχουν 
κατανεμηθεί στους Παρόχους Υπηρεσιών Εξισορρόπη- 
σης, σύμφωνα με την διαδικασία που καθορίζεται στον 
Κανονισμό Αγοράς Εξισορρόπησης. 

4. Για τη συμμετοχή τους στην Ενδοημερήσια Αγορά, 
οι Συμμετέχοντες υποβάλλουν εντολές συναλλαγών ανά 
μονάδα στην περίπτωση των Παραγωγών και ανά Ζώνη 
Προσφορών ή σύνορο για τους υπολοίπους. Ειδικώς οι 
εντολές συναλλαγών για έγχυση ΑΠΕ και για τους Φορείς 
Σωρευτικής Εκπροσώπησης δύνανται να υποβάλλονται 
ανά χαρτοφυλάκιο, ανεξαρτήτως τεχνολογίας ή/και κατη¬ 
γορίας σταθμών ΑΠΕ, και ανά ζώνη φορτίου. Οι Φορείς 
Σωρευτικής Εκπροσώπησης υποβάλουν εντολές διακριτά 


για πώληση και αγορά. Στην Ενδοημερήσια Αγορά είναι 
δυνατή η υποβολή απλών εντολών συναλλαγών, η οποία 
σε κάθε περίπτωση θα διαμορφώνεται από την εφαρμογή 
του τύπου των ενδοημερήσιων συναλλαγών, ως αναλύ¬ 
εται υπό 2 ανωτέρω. 

5. Οι δηλώσεις των Συμμετεχόντων ελέγχονται από τον 
ΟΔΑΗΕ: 

α) ως προς την ορθότητά τους, ιδίως σχετικά με τις τε¬ 
χνικές δυνατότητες των μονάδων, καθώς και εάν αντιστοι¬ 
χούν στις ποσότητες που συναλλάχθηκαν συνολικά από 
κάθε Συμμετέχοντα, λαμβάνοντας υπόψη τις τελικές θέ¬ 
σεις από όλες τις Αγορές Ηλεκτρικής Ενέργειας καθώς και 

β) ως προςτη συμβατότητά τους, με την ικανότητα έγχυ¬ 
σης ή απομάστευσης των σημείων που αναφέρονται και τη 
συμμόρφωσή τους με τις ποσότητες εφεδρείας που έχουν 
ήδη δεσμευτεί να παρέχουν οι μονάδες παραγωγής κατά τη 
Διαδικασία Ενοποιημένου Προγραμματισμού (Ιηΐθςΐ'Βΐθά 
5ςΓΐθάυΙίη9 ΡΐΌςθ$5,Ι5Ρ), όπως αυτά καθορίζονται και απο- 
στέλλονται από τον Διαχειριστή του Συστήματος. 

6. Στην περίπτωση των ενδοημερήσιων δημοπρασιών, 
μετά την επίλυσή τους, ο ΟΔΑΗΕ υποβάλλει στον Διαχειρι¬ 
στή του Συστήματος τις τελικές θέσεις των Συμμετεχόντων, 
τιςΤιμές Εκκαθάρισης Αγοράς ανά Ζώνη Προσφορών και 
τις αντίστοιχες ποσότητες ενέργειας εισαγωγών και εξα¬ 
γωγών που έχουν γίνει αποδεκτές εντός και μεταξύ των 
Ζωνών Προσφοράς για τα συζευγμένα σύνορα και τις πο¬ 
σότητες ενέργειας εισαγωγών και εξαγωγών που έχουν 
γίνει αποδεκτές για τα μη-συζευγμένα σύνορα, ενημερώνει 
τους Συμμετέχοντες και διενεργεί τις σχετικές Εκκαθαρί¬ 
σεις. Η εκκαθάριση της Ενδοημερήσιας Αγοράς θα διαφο¬ 
ροποιείται στις περιπτώσεις εφαρμογής ενδο-ημερήσιων 
δημοπρασιών (ίηΐΓ3-ά3γ 5θ55ίοπ5) ή συνεχών ενδο- ημε¬ 
ρήσιων συναλλαγών (ςοπΐίηυου5 ίηΐΤ3-ά3γ ΐι^άιης)), με 
αποζημίωση βάσει της οριακής τιμής (ιτΐ3Γ9Ϊη3ΐ ρπςίηςι) και 
της τιμής της Εντολής Συναλλαγής (ρ3γ-35-όίά), αντίστοιχα. 

7. Στην περίπτωση των συνεχών ενδο-ημερήσιων συ¬ 
ναλλαγών, μετά τη λήψη των αποτελεσμάτων, ο ΟΔΑΗΕ 
υποβάλλει στον Διαχειριστή του Συστήματος τις τελικές 
θέσεις των Συμμετεχόντων και τις αντίστοιχες ποσότη¬ 
τες ενέργειας εισαγωγών και εξαγωγών που έχουν γίνει 
αποδεκτές εντός και μεταξύ των Ζωνών Προσφοράς για 
τα συζευγμένα σύνορα, ενημερώνει τους Συμμετέχοντες 
και διενεργεί τις σχετικές Εκκαθαρίσεις. 

8. Μετά την επίλυση της Ενδοημερήσιας Αγοράς, στο 
σύστημα δήλωσης προγραμμάτων, το οποίο λειτουργεί ο 
Διαχειριστής του Συστήματος (Τ50 Νοιηίη3ΐ:ίοη ΡΙπΐίοππ) 
υποβάλλονται οι δηλώσεις χρήσης για τα προγράμματα 
ανταλλαγών που προκύπτουν από τις ενδο-ημερήσιες 
δημοπρασίες για εισαγωγές και εξαγωγές και για τα προ¬ 
γράμματα ανταλλαγών που προκύπτουν κατά την συνεχή 
ενδοημερήσια σύζευξη για εισαγωγές και εξαγωγές. 

9. Κατ' εξουσιοδότηση των διατάξεων του άρθρου 54 
του Κανονισμού (ΕΕ) 2015/1222, έχει εκδοθεί η απόφα¬ 
ση 5/2017 του Οργανισμού Συνεργασίας των Ρυθμιστι¬ 
κών Αρχών («Α6ΕΗ») με την οποία έχει οριστεί ανώτατο 
και κατώτατο όριο της τιμής Εκκαθάρισης των Εντολών 
Συναλλαγών στην Ενδοημερήσια Αγορά. Σύμφωνα με 
το άρθρο 5 του Παραρτήματος I της ανωτέρω απόφα¬ 
σης, οι ΟΔΑΗΕ θα εφαρμόσουν τα όρια αυτά για όλες τις 
Ζώνες Προσφορών που συμμετέχουν στην συζευγμένη 
Ενδοημερήσια Αγορά αμέσως μετά την εφαρμογή της 
λειτουργίας του Διαχειριστή Σύζευξης Αγορών («ΜβγΚθϊ 

ΟουρΙίης Ορθίτιΐοΐ"») σε συμφωνία με την παράγραφο 3 
του άρθρου 7 του Κανονισμού (ΕΕ) 2015/1222. 

Λαμβάνοντας υπόψιν την ανωτέρω απόφαση του ΑΈΕΚ, 
με απόφαση ΡΑΕ κατά τις διατάξεις της παραγράφου 7 
του άρθρου 18 του ν. 4425/2016, δύνανται να οριστούν 
το ανώτατο και κατώτατο όριο της τιμής των Εντολών 
Συναλλαγών στην Ενδοημερήσια Αγορά. 

Γ. ΑΓΟΡΑ ΙΣΧΥΟΣ ΚΑΙ ΕΝΕΡΓΕΙΑΣ ΕΞΙΣΟΡΡΟΠΗΣΕΙΣ 

1. Σύμφωνα με τις διατάξεις του Άρθρου 7 εδάφιο Γ του 
ν. 4425/2016, όπωςτροποποιήθηκε και ισχύει, προβλέπεται 
η δημιουργία Αγοράς Ισχύος Εξισορρόπησης (ΒθΙθηαης 
Οθρθαΐγ ΜθγΚθϊ) με την υποβολή σχετικών προσφορών 
για την εξασφάλιση των αναγκαίων εφεδρειών και την 
ασφαλή λειτουργία του συστήματος σε πραγματικό χρόνο 
και Αγοράς Ενέργειας Εξισορρόπησης (Βθώηαης Εηθί^γ 
ΜθγΚθϊ), με προσφορές, για αύξηση ή μείωση της εγχεόμε¬ 
νης ή απορροφούμενης ενέργειας, από τους Συμμετέχο- 
ντες στον Διαχειριστή του Συστήματος, ο οποίος ορίζεται 
ως αρμόδιος για τη διαχείριση των εν λόγω Αγορών και για 
την εξισορρόπηση του Συστήματος σε πραγματικό χρόνο. 

2. Δικαίωμα συμμετοχής στην Αγορά Εξισορρόπη- 
σης έχουν οι Παραγωγοί ηλεκτρικής ενέργειας, (κάτοχοι 
άδειας παραγωγής ή σχετικής εξαίρεσης), οι Προμηθευ¬ 
τές ηλεκτρικής ενέργειας (κάτοχοι άδειας προμήθειας), οι 
Έμποροι ηλεκτρικής ενέργειας (κάτοχοι άδειας εμπορίας), 
οι Φορείς Σωρευτικής Εκπροσώπησης, καθώς και μεμο¬ 
νωμένοι Καταναλωτές στο πλαίσιο της Διαχείρισης Ζήτη¬ 
σης, κατόπιν σχετικής αξιολόγησης (ρΓθηυθΙίίίεθΐίοη) και 
εγγραφής τους στο σχετικό μητρώο συμμετεχόντων που 
τηρεί ο Διαχειριστής του Συστήματος, όπως εξειδικεύεται 
στον Κανονισμό Αγοράς Εξισορρόπησης. Θα πρέπει να 
εξασφαλίζεται ότι η λήψη υπηρεσιών εξισορρόπησης θα 
γίνεται με δίκαιο, αντικειμενικό και διαφανή τρόπο και ότι 
δεν θα υπάρχουν εμπόδια για την είσοδο νέων συμμετεχό¬ 
ντων στην αγορά. Επιπλέον, θα πρέπει να διευκολύνεται η 
συμμετοχή της ζήτησης και των ΑΠΕ και να εξασφαλίζεται 
ότι μπορούν να ανταγωνίζονται επί ίσοις όροις με τους 
λοιπούς παρόχους υπηρεσιών εξισορρόπησης. 

3. Η συμμετοχή στην Αγορά Ισχύος Εξισορρόπησης 
από τις επιλέξιμες μονάδες παραγωγής καθίσταται υπο¬ 
χρεωτική για το σύνολο της διαθεσιμότητάς τους, βάσει 
του Κανονισμού Αγοράς Εξισορρόπησης. Λεπτομέρειες 
αναφορικά με την επιλεξιμότητα αυτών θα καθοριστούν 
στον εν λόγω Κανονισμό. 

4. Μέχρι τη συμμετοχή στις κοινές ευρωπαϊκές πλατφόρ¬ 
μες που προβλέπονται στον Κανονισμό (ΕΕ) 2017/2195 
της Επιτροπής της 23ης Νοεμβρίου 2017 σχετικά με τον 
καθορισμό κατευθυντήριας γραμμής για την εξισορρόπη- 
ση ηλεκτρικής ενέργειας, εφεξής Ευρωπαϊκός Κανονισμός 
Εξισορρόπησης (ΟυίάθΙίηθ οπ ΕΙθεΐπαΐγ ΒθΙθπείης), θα 
υλοποιηθεί τοπική Αγορά Εξισορρόπησης, λαμβάνοντας 
υπόψιν τις απαιτήσεις του ανωτέρω Ευρωπαϊκού Κανο¬ 
νισμού, όπως αυτές θα εξειδικευτούν με τις προτάσεις 
σχετικά με όρους και προϋποθέσεις ή μεθοδολογίες που 
απαιτούνται από αυτόν και σύμφωνα με το προτεινόμενο 
πρόγραμμα για την εφαρμογή τους, όπως οι τελευταίες 
εγκρίνονται από τις οικείες ρυθμιστικές αρχές. 

5. Στον νέο σχεδίασμά, η Αγορά Εξισορρόπησης βασί¬ 
ζεται στη βασική αρχή του κεντρικού προγραμματισμού 
και κατανομής, ήτοι κεντρικού καταμερισμού, όπου ο 
προγραμματισμός διενεργείται και Εντολές Κατανομής 
εκδίδονται ανά μονάδα (υηίΐ 035θά εθηΐιτιΙ άίερθΐεΓιίης 


ηηοάθΙ). Στο πλαίσιο αυτό, διενεργείται διακριτά η Διαδι¬ 
κασία Ενοποιημένου Προγραμματισμού (ΔΕΠ, ΙηΐθςΓθΐβά 
5εήθάυΙίπ9 Ριόϊθββ), ηοποίασυνιστάσυν-βελτιστοποίηση 
ενέργειας εξισορρόπησης (όθίθηαης θηθΓςγ) και ισχύος 
εξισορρόπησης (όθίθηαης εθρθείΐγ), όπως προβλέπεται 
στο άρθρο 5 του ν. 4425/2016. Η ανωτέρω διαδικασία 
διενεργείται διαδοχικά, ξεκινώντας από την ημέρα Θ-1 
κατόπιν της επίλυσης της Αγοράς Επόμενης Ημέρας, και 
συνεχίζοντας με μία σειρά από διαδοχικές επαναλήψεις 
κατά τη διάρκεια της ημέρας Θ-1 και της Ημέρας Εκπλή¬ 
ρωσης Φυσικής Παράδοσης Θ, προκειμένου: 

α) να κατανείμει τις απαραίτητες εφεδρείες (Ισχύς Εξι- 
σορρόπησης) στους παρόχους υπηρεσιών εξισορρόπη- 
σης, 

β) να παράξει το πρόγραμμα ένταξης των μονάδων 
παραγωγής (υηίΐ εοηηηηίΐηηθηΐ), 

γ) να λάβει τα απαραίτητα μέτρα για τη διευθέτηση προ- 
βλεπόμενων ανισορροπιών του Συστήματος, και 

δ) να παράξει ενδεικτικά προγράμματα παραγωγής, 
τα οποία μετέπειτα δύνανται να αναπροσαρμοστούν, 
σύμφωνα με τους κανόνες που προβλέπονται στον Κα¬ 
νονισμό Αγοράς Εξισορρόπησης, με τη συμμετοχή των 
παραγωγών στην Ενδοημερήσια Αγορά. Για συγκεκριμέ¬ 
νες Περιόδους Κατανομής, τα αποτελέσματα της Διαδι¬ 
κασίας Ενοποιημένου Προγραμματισμού μπορεί να είναι 
δεσμευτικά σύμφωνα με τις προβλέψεις του Κανονισμού 
Αγοράς Εξισορρόπησης. 

6. Μετά την επίλυση της Αγοράς Επόμενης Ημέρας (Θθγ 
βήθδά ΜβγΚθΙ) ο ΟΔΑΗΕ υποβάλλει, βάσει χρονοδιαγράμ¬ 
ματος που καθορίζεται στον Κανονισμό του Χρηματιστη¬ 
ρίου Ενέργειας και στον Κανονισμό Αγοράς Εξισορρόπη- 
σης, στον Διαχειριστή του Συστήματος τις καθαρές θέσεις 
των Συμμετεχόντων. 

Ομοίως, κατά το πρώτο στάδιο υλοποίησης της Ελ¬ 
ληνικής Ενδοημερήσιας Αγοράς, μετά από κάθε ενδο¬ 
ημερήσια δημοπρασία (ίηΐτθ-άθγ 5θ55ίοη) ο ΟΔΑΗΕ 
υποβάλλει, βάσει χρονοδιαγράμματος που καθορίζεται 
στον Κανονισμό του Χρηματιστηρίου Ενέργειας και στον 
Κανονισμό Αγοράς Εξισορρόπησης, στον Διαχειριστή του 
Συστήματος τις καθαρές θέσεις των Συμμετεχόντων, όπως 
προέκυψαν από τις Αγορές Ηλεκτρικής Ενέργειας. Κατά 
το δεύτερο στάδιο υλοποίησης της Ελληνικής Ενδοημε¬ 
ρήσιας Αγοράς, δηλαδή κατά την εφαρμογή συνεχών 
ενδο- ημερήσιων συναλλαγών, ο ΟΔΑΗΕ υποβάλλει στον 
Διαχειριστή του Συστήματος τις καθαρές θέσεις των Συμ¬ 
μετεχόντων βάσει χρονοδιαγράμματος που καθορίζεται 
στον Κανονισμό του Χρηματιστηρίου Ενέργειας και στον 
Κανονισμό Αγοράς Εξισορρόπησης. 

7. Οι προσφορές των Συμμετεχόντων για ανοδική/ 
καθοδική ισχύ εξισορρόπησης και ανοδική/καθοδική 
ενέργεια εξισορρόπησης στην Διαδικασία Ενοποιημέ¬ 
νου Προγραμματισμού και στην Αγορά Εξισορρόπησης 
Ενέργειας υποβάλλονται σύμφωνα με τις προβλέψεις 
του Κανονισμού Αγοράς Εξισορρόπησης. Οι προσφορές 
ενέργειας εξισορρόπησηςτης Διαδικασίας Ενοποιημένου 
Προγραμματισμού επιτρέπεται να τροποποιηθούν στην 
Αγορά Εξισορρόπησης Ενέργειας μόνο στην περίπτωση 
υποβολής «βελτιωμένων τιμών». Με τον όρο «βελτιωμένες 
τιμές» εννοούνται οι μικρότερες τιμές για προσφορές ανο¬ 
δικής ενέργειας εξισορρόπησης και οι μεγαλύτερες τιμές 
για προσφορές καθοδικής ενέργειας εξισορρόπησης. 

8. Γ ια την εκτέλεση της Διαδικασίας Ενοποιημένου Π ρο- 
γραμματισμού η ημέρα χωρίζεται σε επιμέρους χρονικά 

διαστήματα που ονομάζονται Περίοδοι Κατανομής. Η 
Περίοδος Κατανομής θα είναι μικρότερη ή ίση της μίας 
ώρας (60 λεπτά). Από την επίλυση της Διαδικασίας Ενο¬ 
ποιημένου Προγραμματισμού προκύπτουν οι τιμές των 
προϊόντων Ισχύος Εξισορρόπησης (εφεδρειών). Η τιμο¬ 
λόγηση της Ισχύος Εξισορρόπησης δύναται να βασίζεται 
στην αρχή της οριακής τιμολόγησης ή στην τιμολόγηση 
βάσει προσφοράς όπως θα καθοριστεί στον Κανονισμό 
Αγοράς Εξισορρόπησης. Η εκκαθάριση για την Ισχύ Εξι- 
σορρόπησης γίνεται λαμβάνοντας υπόψη τα αποτελέσμα¬ 
τα της Διαδικασίας Ενοποιημένου Προγραμματισμού και 
την πραγματική διαθεσιμότητα των εφεδρειών από τις 
Οντότητες Υπηρεσιών Εξισορρόπησης. 

9. Αναφορικά μετά προϊόντα Εξισορρόπησης Ενέργειας 
και Ισχύος, αυτά σε πρώτη φάση θα καθοριστούν στον Κα¬ 
νονισμό Αγοράς Εξισορρόπησης. Στη δεύτερη φάση υλο¬ 
ποίησης της Αγοράς θα αντικατασταθούν από τα τυποποιη¬ 
μένα προϊόντα (5ΐ3Π03Γ0 ρΐΌάυςΐΒ) όπως αυτά θα οριστούν 
από κοινού από όλους τους Διαχειριστές στο πλαίσιο του 
Ευρωπαϊκού Κανονισμού Εξισορρόπησης. Σε περίπτωση 
που κριθεί αναγκαίο για την ασφάλεια του Συστήματος, 
είναι δυνατό να χρησιμοποιηθούν και ιδιότυπα προϊόντα 
εξισορρόπησης (ερεείίις ρΐΌάυςΐε), σύμφωνα με το άρθρο 
26του ανωτέρω Ευρωπαϊκού Κανονισμού Εξισορρόπησης. 

10. Αναφορικά με την Αγορά Ενέργειας Εξισορρόπησης 
(Β3ΐ3ηςίη9 Εηθΐ"9Υ ΜβγΚθϊ), αυτή υιοθετεί τις αποφάσεις 
ένταξης (υηίΐ εοΓπιτιίΐΓηθηΐ) των μονάδων παραγωγής 
από την ανωτέρω Διαδικασία Ενοποιημένου Προγραμ¬ 
ματισμού. Τα προϊόντα εξισορρόπησης ενέργειας που 
θα χρησιμοποιεί ο Διαχειριστής του Συστήματος για να 
προμηθεύεται την απαραίτητη ανοδική ή/και καθοδική 
ενέργεια εξισορρόπησης και να εξισορροπεί εγχύσεις και 
απορροφήσεις σε πραγματικό χρόνο θα είναι τουλάχιστον 
δύο και θα συμπεριλαμβάνουν ένα προϊόν Εφεδρείας 
Αποκατάστασης Συχνότητας με χειροκίνητη ενεργοποί¬ 
ηση (ηη3ηυ3ΐ ΕΓθηυθπεγ Βθεΐοιτιΐίοη Βθβθπ/θ - ιτιΕΒΒ) και 
ένα προϊόν Εφεδρείας Αποκατάστασης Συχνότητας με αυ¬ 
τόματη ενεργοποίηση (3υΐοηη3ΐίς ΡΓθηυθπεγ Βθϊΐοιτιΐίοη 
Βθ5θπ/θ - 3ΕΒΒ). Ο Διαχειριστής μπορεί να εξετάσει τη 
χρήση και άλλων προϊόντων, όπως για παράδειγμα αυτό 
που σχεδιάζεται στο ρΐΌ]θςΐΤΕΒΒΕ, δηλαδή προϊόν Εφε¬ 
δρείας Αντικατάστασης (Βθρΐ3ςθΓΠθηΐ Βθϊθιύθ - ΒΒ), 
προκειμένου να βελτιώσει την αποτελεσματικότητα της 
Αγοράς Εξισορρόπησης. Σύμφωνα με την ειδική εξουσι¬ 
οδότηση του άρθρου 18 παρ. 11 περ. ετουν. 4425/2016, 
οι ορισμοί και οι προδιαγραφές των προϊόντων εξισορ- 
ρόπησης, καθώς και ο τρόπος υπολογισμού των τιμών 
για την αποζημίωση κάθε υπηρεσίας και προϊόντος, θα 
καθοριστούν στον Κανονισμό Αγοράς Εξισορρόπησης. 
Σε κάθε περίπτωση, θα ληφθούν υπόψη οι ειδικότερες 
διατάξεις του Ευρωπαϊκού Κανονισμού Εξισορρόπησης. 

11. Οι Πάροχοι Υπηρεσιών Εξισορρόπησης υποβάλλουν 
προσφορές ανοδικής/καθοδικής Ενέργειας Εξισορρόπη- 
σηςστο πλαίσιο της Διαδικασίας Ενοποιημένου Προγραμ¬ 
ματισμού, οι οποίες μετατρέπονται κατάλληλα από τον Δι¬ 
αχειριστή για την χρήση τους στην Αγορά Εξισορρόπησης 
Ενέργειας, εφόσον δεν υποβληθούν νέες βελτιωμένες προ¬ 
σφορές από τους Παρόχους Υπηρεσιών Εξισορρόπησης. 

12. Η τιμολόγηση της ενέργειας εξισορρόπησης Εφε¬ 
δρείας Αποκατάστασης Συχνότητας με χειροκίνητη ενερ¬ 
γοποίηση βασίζεται στην αρχή της οριακής τιμολόγησης 
(ητίΒΐ'ριΠΒΐ ριϊςίη9). Οι προσφορές ενέργειας που ενεργο¬ 


ποιούνται για σκοπούς εκτός της εξισορρόπησης ενέρ¬ 
γειας (π.χ. Γθόί5ρ3ΐςΙιίη9) τιμολογούνται βάσει της τιμής 
προσφοράς τους (ρ3γ-35-όίό) και δεν ορίζουν την οριακή 
τιμή εξισορρόπησης ενέργειας Εφεδρείας Αποκατάστασης 
Συχνότητας με χειροκίνητη ενεργοποίηση. Στον Κανονι¬ 
σμό Αγοράς Εξισορρόπησης καθορίζονται οι σκοποί ενερ¬ 
γοποίησης των προσφορών ενέργειας εξισορρόπησης. Η 
ενέργεια εξισορρόπησης που θα εκκαθαριστεί μπορεί να 
υπολογίζεται βάσει μετρήσεων ή/και της εντολής ενερ¬ 
γοποίησης. Η εκκαθάριση της Ενέργειας Εξισορρόπησης 
Εφεδρείας Αποκατάστασης Συχνότητας με χειροκίνητη 
ενεργοποίηση γίνεται για περίοδο που μπορεί να είναι 
μικρότερη ή ίση με την Περίοδο Εκκαθάρισης Αποκλίσεων. 

13. Κατά τη λειτουργία της τοπικής Αγοράς Εξισορρό- 
πησης, η τιμολόγηση της ενέργειας εξισορρόπησης Εφε¬ 
δρείας Αποκατάστασης Συχνότητας με αυτόματη ενερ¬ 
γοποίηση δύναται να βασίζεται στην αρχή της οριακής 
τιμολόγησης ή στην τιμολόγηση βάσει προσφοράς, όπως 
θα καθοριστεί στον Κανονισμό Αγοράς Εξισορρόπησης. 
Η εκκαθάριση της Ενέργειας Εξισορρόπησης Εφεδρείας 
Αποκατάστασης Συχνότητας με αυτόματη ενεργοποίηση 
γίνεται για περίοδο που μπορεί να είναι μικρότερη ή ίση 
με την Περίοδο Εκκαθάρισης Αποκλίσεων. 

14. Η εκκαθάριση των Αποκλίσεων πρέπει να: 

• παρέχει τα κατάλληλα οικονομικά σήματα ανάλογα με 
την κατάσταση ισορροπίας του Συστήματος, 

• δίνει κίνητρο στους Συμμετέχοντες να βοηθούν στην 
εξισορρόπηση του Συστήματος, 

• δίνει κίνητρο στους Παρόχους Υπηρεσιών Εξισορρό- 
πησης να προσφέρουν και να παραδίδουν τις υπηρεσίες 
τους στον Διαχειριστή του Συστήματος, 

• προάγει τον ανταγωνισμό μεταξύ των Συμμετεχόντων, 
και 

• εξασφαλίζει την ουδετερότητα του Διαχειριστή του 
Συστήματος ως προς το αποτέλεσμα της εκκαθάρισης. 

Η Περίοδος Εκκαθάρισης Αποκλίσεων (ΙιτιΕ)3ΐ3ηεθ 
5θΐΐΙθππθηΐ Ρθΐϊοά) ισούται με 15 λεπτά. 

II. Την κατάργηση της απόφασης ΡΑΕ υπ'αριθμ. 67/2017 
(ΦΕΚ Β' 774/13.3.2017) «Κατευθύνσεις προς τους αρμό¬ 
διους Διαχειριστές για την κατάρτιση των Κωδίκων των 
Αγορών που προβλέπονται στον ν. 4425/2016 για την 
αναδιοργάνωση της Ελληνικής αγοράς ηλεκτρικής ενέρ¬ 
γειας σε εφαρμογή της νομοθεσίας για την ολοκλήρωση 
της ενιαίας Ευρωπαϊκής αγοράς ηλεκτρικής ενέργειας». 

III. Την κοινοποίηση της παρούσας απόφασης στην 
εταιρεία με την επωνυμία «ΑΝΕΞΑΡΤΗΤΟΣ ΔΙΑΧΕΙΡΙΣΤΗΣ 
ΜΕΤΑΦΟΡΑΣ ΗΛΕΚΤΡΙΚΗΣ ΕΝΕΡΓΕΙΑΣ ΑΕ» και με διακριτι¬ 
κό τίτλο «ΑΔΜΗΕ Α.Ε.» και στην εταιρεία με την επωνυμία 
«ΛΕΙΤΟΥΡΓΟΣ ΑΓΟΡΑΣ ΗΛΕΚΤΡΙΚΗΣ ΕΝΕΡΓΕΙΑΣ ΑΕ» και με 
διακριτικό τίτλο «ΛΑΓΗΕ ΑΕ» για τις σχετικές τους ενέργειες. 

ΙΪ/.Την ανάρτηση της παρούσας απόφασης στην επίση¬ 
μη ιστοσελίδα της ΡΑΕ και τη δημοσίευσή της στο Φύλλο 
Εφημερίδας της Κυβερνήσεως (ΦΕΚ). 

Η παρούσα υπόκειται στον ακυρωτικό έλεγχο του Συμ¬ 
βουλίου της Επικράτειας, σύμφωνα με τις διατάξεις του 
άρθρου 33 του ν. 4001/2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2018 

Ο Πρόεδρος 

